[{"text_idx": "#000001", "text": "Onlineko jardunaldiak euskal enpresarentzat. Aurkitu zure ekitaldi birtuala."}, {"text_idx": "#000003", "text": "/ Basque trade & Investment"}, {"text_idx": "#000004", "text": "/ Invest in Basque Country"}, {"text_idx": "#000005", "text": "Albisteak, erabilera-kasuak, elkarrizketak, laguntzak, negozio-aukerak, joerak..."}, {"text_idx": "#000006", "text": "Zure proiektua gure jarduera-eremuekin lotuta badago zuri buruz hitz egingo dugu Spri Taldeko gure kanaletan."}, {"text_idx": "#000009", "text": "Euskadiko enpresa txiki eta ertainentzako Eusko Jaurlaritzaren 2023 laguntzen plana"}, {"text_idx": "#000011", "text": "Zure enpresarentzat garrantzitsua den eguneroko informazioa"}, {"text_idx": "#000012", "text": "Ekintzaileentzako laguntzak: Bihur ezazu zure negozio ideia enpresa berritzaile eta errentagarri Ekintzailerekin"}, {"text_idx": "#000013", "text": "Atzo ireki zen ekintzailetzari laguntzeko Ekintzaile programaren edizio berria, eta 1,7M \u20ac-ko aurrekontua izango du. Enpresa berritzaile bat sortu nahi baduzu edo horretarako finantzaketa behar baduzu, aurkeztu zure eskaera abenduaren 11 baino lehen."}, {"text_idx": "#000014", "text": "Ekintzaile 2023 programarekin, ez zara bakarrik egongo zure abentura ekintzailean. BICen (Business Innovation Center) laguntza integrala, malgua eta pertsonalizatua izango duzu, industria arloko proiektuak edo haiekin lotutako zerbitzuen enpresa proiektuak bultzatzen espezializatutako erakundeak baitira. BICek lagunduko dizute zure ideia baliozkotzen, zure enpresa martxan jartzen eta merkatuan finkatzen, bai eta behar duzun finantzaketa eskuratzen ere."}, {"text_idx": "#000015", "text": "Negozio ideia sendoa ontzearen garrantzia"}, {"text_idx": "#000016", "text": "Izan dezakeen hazkundearen eta errentagarritasunaren ikuspegi argia ematen du ondo garatutako negozio ideiak, eta horrek konfiantza sortzen du proiektuko inbertitzaileengan eta bazkideengan."}, {"text_idx": "#000017", "text": "Hasierako etapan, zenbait erronka izaten dituzte ekintzaileek, eta beren ideiak gauzatzeko duten gaitasuna froga dezakete horiek. Negozio ideia bat garatzeko, enpresa plana sortu behar da, hainbat alderdi bilduko dituena, hala nola xede-merkatua identifikatzea, lehiakideak aztertzea, produktuak edo zerbitzuak definitzea, eta egitura finantzarioa eta operatiboa. Gainera, garrantzitsua da merkatu ikerketak egitea, adituen eta bezero izan daitezkeenen atzeraelikadura lortzea, eta doikuntzak eta hobekuntzak egitea lortutako emaitzen arabera."}, {"text_idx": "#000018", "text": "Ekintzaile 2023 programaren 1. ildoak BICen laguntza eskaintzen dizu ontze edo heltze prozesu osoan, eta itzuli beharrik gabeko 30.000 \u20ac-ko dirulaguntza gehienez, enpresa kudeaketan prestatzeko, kanpoko aholkulariak kontratatzeko, prospekzio azterketak egiteko edo azoketara joateko."}, {"text_idx": "#000019", "text": "Zure proiektu ekintzailea abian jartzea finantzatuko dugu"}, {"text_idx": "#000020", "text": "Hainbat finantza alderdi estaltzeko eta negozioa hazteko eta abian jartzeko funtsezkoak diren baliabideak eskura daitezen bultzatzeko pentsatua dago Ekintzaileren 2. ildoa."}, {"text_idx": "#000021", "text": "Zure proiektuaren heltze etapa osatu ondoren, proiektua baldintza onenetan finantzatzeko aukera izango duzu Luzaro finantza erakundearekin dugun lankidetzari esker. Emandako maileguaren % 20ko dirulaguntza jasoko duzu."}, {"text_idx": "#000024", "text": "Beste alderdi garrantzitsu bat da laguntzek eman dezaketen babes ekonomikoa lizentziekin eta jabetza industrialarekin edo intelektualarekin lotutako gastuak estaltzeko. Legezko izapide horiek finantza-ordainketa behar izaten dute, eta laguntza ekonomikoa izateak horiek lortzea erraztu dezake, bai eta ekintzailearen aktibo ukiezinak babestu ere."}, {"text_idx": "#000025", "text": "BICek lagunduko dizute enpresa berritzailea sortzen"}, {"text_idx": "#000026", "text": "Ekintzaile programak eskaintzen dizkizun finantza eta aholkularitza alderdiez gain, BICen bidez beste baliabide gehigarri batzuk ere eskura ditzakezu, hala nola laguntza logistikoa, lanerako guneak, kontaktu sareak eta lankidetza aukerak. Baliabide horiek lagun diezaiekete ekintzaileei ingurune egokietan ezartzen, sektoreko beste profesional batzuekin konektatzen eta sinergiak eta hazteko aukerak aprobetxatzen."}, {"text_idx": "#000027", "text": "Enpresa eta Berrikuntza Zentroak, Business & Innovation Centres (BIC) izenez ere ezagunak, zure eskuineko eskua izan daitezke ekintzailetzaren munduan. Irabazi asmorik gabeko erakunde horiek hor daude zure enpresa-abenturan babesa eta laguntza eskaintzeko, batez ere ideia berritzailea edo teknologian oinarritua baldin baduzu. Haien helburua da enpresa-proiektuen garapena bultzatzea eta arrakasta lortzeko beharrezkoak diren tresna guztiak dituzula ziurtatzea."}, {"text_idx": "#000028", "text": "Gustatuko litzaiguke zure aliatu estrategiko gisa hartzea BICak. Euskadin dauden 4 zentroetako edozeinetan aurkituko dituzu prozesuaren etapa bakoitzean laguntzeko prest dauden pertsonak, heltze-fasearekin hasi eta zure enpresa martxan jarri arte. Gainera, aholkularitza pertsonalizatua emango dizute eta zure jarduera ekintzaileak gauzatzeko azpiegiturak eskainiko dizkizute. Helburua da arrakasta izateko berme guztiak izatea, berrikuntzaren eta lehiakortasunaren aldeko apustua eginez. Ez izan zalantzarik, hurbil zaitez haiengana eta ezagutu zuretzat gordeta dituzten aukera guztiak!"}, {"text_idx": "#000029", "text": "Garrantzitsua da nabarmentzea laguntza bat jasotzeak balioztapena eta sinesgarritasuna ekar diezazkiokeela enpresa-proiektuari. Erakunde edo instituzio batek laguntza emateak eta proiektua aintzat hartzeak areagotu dezakete inbertitzaileen eta bezero izan daitezkeenen konfiantza."}, {"text_idx": "#000030", "text": "Sortu nahi duzun enpresa berritzailea eta/edo oinarri teknologikokoa bada, batez ere industriakoa eta/edo industriarekin lotutako zerbitzuetakoa, Ekintzaile da behar duzun laguntza."}, {"text_idx": "#000031", "text": "Aurkeztu zure eskaera abenduaren 11 baino lehen, eta zalantzarik baduzu, jarri gurekin harremanetan. Hortxe duzu aukera zure enpresa berritzailea ahalik eta laguntza onenarekin sortzeko."}, {"text_idx": "#000032", "text": "Skootik adimen artifizialaren aldeko apustua egiten du, informazioa errentagarri bihurtzeko eta erabaki eraginkorrak hartzeko\n500 pertsona baino gehiago elkartu dira BIND 4.0ren DEMO DAY jardunaldian industriaren azken berrikuntzak eta joerak ezagutzeko\nStartup teknologikoak eraikitzeko artea: Steve Blanken lezioak eta aholkuak\nSURAI proiektua aurrera doa erabaki kirurgikoari laguntzeko sistema adimenduna lortzeko helburuarekin"}, {"text_idx": "#000033", "text": "Elkar ikusi arte gure jardunaldi, networking eta prestakuntza saioetan"}, {"text_idx": "#000034", "text": "Laguntza berriei buruzko azken orduko albisteak"}, {"text_idx": "#000035", "text": "ETEentzako, merkatuak dibertsifikatzeko, atzerriko bekak, nazioarteko lizitazioak, itzuli beharrik gabeko dirulaguntzak esportazioak sendotzeko, ezarpenak egiteko laguntzak edo nazioartekotzeko prestakuntza espezifikoa."}, {"text_idx": "#000036", "text": "Jarrai iezaguzu. Kanal espezializatuak eta eguneroko berriak"}, {"text_idx": "#000037", "text": "Adituen aholkularitzaAgenda, prestakuntza eta ikaskuntzaEnpresentzako sustapen-guneakJoerak eta ikuspegi estrategikoaNetworking eta enpresa-lankidetzaProgramak, finantzaketa, inbertsioak"}, {"text_idx": "#000040", "text": "Zertan lagun diezazukegu?Hau da euskal industriarentzako arreta zerbitzua"}, {"text_idx": "#000041", "text": "Bulego nagusia:Alda. Urquijo 36 4a planta 48011 BilbaoTel. 94 403 70 00info@spri.eus"}]